ΔΕΛΤΙΟ ΤΥΠΟΥ

 Με χαρά σας ανακοινώνουμε την επαναλειτουργία των Κέντρων Δημιουργικής Απασχόλησης Παιδιών της Κοινωφελούς Επιχείρησης Δήμου Κασσάνδρας, την Δευτέρα 7 Ιουνίου.

 Σύμφωνα με τις νέες οδηγίες απαιτείται :

* Υποχρεωτική χρήση μάσκας ( υφασμάτινης ή απλής χειρουργικής ) από τα παιδιά και το προσωπικό.
* Διενέργεια αυτοδιαγνωστικού τεστ covid -19 ( self-test) από τα παιδιά και το προσωπικό μια φορά την εβδομάδα και συγκεκριμένα πριν την ημέρα έναρξης της σχολικής εβδομάδας. Ο μαθητής οφείλει να επιδείξει την σχολική κάρτα κατά την είσοδο του στην Δομή.
* Παραμονή κατ’ οικον και αποχή από την παρακολούθηση δραστηριοτήτων οποιουδήποτε ατόμου εμφανίζει συμπτώματα συμβατά με τον covid-19 ή πυρετό.

 Σας ενημερώνουμε ότι για την εξασφάλιση της υγείας και την αντιμετώπιση διασποράς του κορωνοϊού, τηρούμε όλα τα απαραίτητα μέτρα πρόληψης για την ασφαλή επαναλειτουργία των Κέντρων Δημιουργικής Απασχόλησης Παιδιών.

Ο Πρόεδρος της ΚΕΔΗΚ

Ηρακλής Λειβαδιώτης